turjo4nis/wikipedia-bn-dump-20250701 huggingface dataset:
টনি খান

এন্টোনি রফিক খান (জন্ম অক্টোবর ১০, ১৯৮২) একজন আমেরিকান ব্যবসায়ী এবং আমেরিকান ফুটবল এবং এসোসিয়েশন ফুটবল কার্যনির্বাহী কর্মকর্তা। তিনি ন্যাশনাল ফুটবল লিগ (এনএফএল) কর্তৃক পরিচালিত জ্যাকসনবিলে জুগার্স এবং ফুলহ্যাম এফ.সি. এর সহমালিক। তার সাথে খান পেশাদারি কুস্তি সংস্থা অল এলিট রেসলিং এর প্রতিষ্ঠাতা পরিচালক।

টনি খান শিল্পপতি শহিদ খান এর ছেলে, যিনি ২০১১ সালে জুগার্স এবং ২০১৩ সালে ফুলহাম এফ.সি. কিনে নেন।

প্রাথমিক জীবন
খান আর্বানা-শ্যাম্পেইন, ইলিনয়ে অক্টোবর ১০, ১৯৮২ সালে জন্মগ্রহণ করেন। তার বাবা শহিদ খান একজন পাকিস্তানি-আমেরিকান শিল্পপতি এবং তার মা এন কার্লোস খান। টনি খান ২০০৭ সালে ইউনিভার্সিটি অব ইলিনয় অ্যাট আর্বানা-শ্যাম্পেইন থেকে অর্থায়নে স্নাতক সম্পূর্ণ করেন।

ব্যবসায়ীক উদ্যোগ

ফুটবল

জ্যাকসনবিলে জুগার্স
খান ২০১২ সালে জ্যাকসনবিলে জুগার্সের সাথে যুক্ত হোন, এবং এখন তিনি ক্লাবটির সিনিয়র ভাইস প্রেসিডেন্ট এর দায়িত্ব পালন করছেন।

ফুলহ্যাম এফ.সি.
ফেব্রুয়ারি ২২, ২০১৭ সালে তিনি ফুলহ্যাম ফুটবল ক্লাব এর ভাইস চেয়ারম্যান এবং পরিচালক এর দায়িত্ব গ্রহণ করেন। খান দায়িত্বটি অধিগ্রহণ করার পর এর বিজ্ঞাপনী, গবেষণা এবং একাধিক দিকে ব্যাপক পরিবর্তন আনেন এবং এতে ক্লাব সাফল্য পায়।

পেশাদারি কুস্তি

অল এলিট রেসলিং
২০১৮ সালের শেষের দিকে, খান, প্রকাশ করেন তিনি পেশাদারি কুস্তির অনেক বড় ভক্ত, এবং তিনি অল এলিট রেসলিং (এইডাব্লিউ) নামক নতুন পেশাদারি কুস্তি সংস্থা প্রতিষ্ঠা করার লক্ষে বেশকিছু ট্রেডমার্কের জন্য আবেদন করেন। খান এবং তার শিল্পপতি বাবা শহিদ খান সংস্থাটির বড় অর্থদাতা। জানুয়ারি ১, ২০১৯ এ লাস ভেগাস, নেভাডায় ডাবল অর নাথিং শো উপস্থাপনার মাধ্যমে অফিশিয়ালি তাদের যাত্রা শুরু করে। খান সংস্থাটির প্রেসিডেন্ট এবং প্রধান নির্বাহী কর্মকর্তার পদে অসিন রয়েছেন।

এপ্রিল ২৫, ২০১৯ তারিখে, খান এইডাব্লিউ এর জন্য আগামী পাঁচ বছরের পরিকল্পনা প্রকাশ করেন, যেখানে তিনি বলেন “৫ বছরের পরিকল্পনায় প্রথমত, ব্র‍্যান্ড গঠন করা হবে দ্বিতীয়ত, রোস্টার গঠন করা হবে এবং তৃতীয়ত, এইডাব্লিউকে রেসলিং দুনিয়ার এক নাম্বার কুস্তি সংস্থা হিসেবে দর্শকদের কাছে গ্রহণযোগ্য করে তোলা হবে। ”

অন্যান্য ব্যবসায়ী উদ্যোগ
তার সাথে খান ট্রুমিডিয়া নামক কোম্পানিরো মালিক এবং চেয়ারম্যান, যা বোস্টনভিত্তিক লিগ ইনোভেটিভ স্পোর্টস এনালাইটিকস কোম্পানি এবং তার সাথে উক্ত কোম্পানি ক্রীড়াঙ্গনের বিভিন্ন লিগের মিডিয়া স্পন্সরও করে থাকে।

ট্রুমিডিয়ার সাথে ২০১৮ সালে খান ট্যালেন্ট ম্যানেজমেন্ট এন্ড এডভাইজার ফার্ম প্রতিষ্টবাপ্রতিষ্ঠা করে, উক্ত ফার্ম দ্বারা খান এবং তার পরিবার বিভিন্ন এক্টিভিস্ট আর্টিস্টকে তার কাজের জন্য অর্থায়ন করে থাকেন।

সম্মান
রেসলিং অবসার্ভার নিউজলেটার
প্রোমোটার অব দ্য ইয়ার (২০১৯)

তথ্যসূত্র

বহিঃসংযোগ 
 ফুলহাম এফ.সি. এর তথ্য
 Jacksonville Jaguars bio
 
 

১৯৮২-এ জন্ম
অল এলিট রেসলিং
পাকিস্তানি বংশদ্ধুত আমেরিকান ব্যবসায়ী
আমেরিকান ক্রীড়া ব্যবসায়ী ব্যক্তিত্ব
জীবিত ব্যক্তি
পেশাদারি কুস্তি কার্যনির্বাহী
শহিদ খান
ইউনিভার্সিটি অব ইলিনয় অ্যাট আর্বানা-শ্যাম্পেইন
পেশাদার কুস্তির ক্ষমতাধর ব্যক্তি
জীবন তৃষ্ণা

জীবন তৃষ্ণা হল একটি জনপ্রিয় বাংলা চলচ্চিত্র যা পরিচালনা করেন অসিত সেন। এই চলচ্চিত্রটি ২৫ ডিসেম্বর ১৯৫৭ সালে বাদল পিকচার্স ব্যানারে মুক্তি পেয়েছিল এবং সংগীত পরিচালনা করেছেন ভূপেন হাজারিকা। এই চলচ্চিত্রটির মুখ্য চরিত্রে অভিনয় করেন উত্তম কুমার,সুচিত্রা সেন , তরুণ কুমার, পাহাড়ী সান্যাল এবং বিকাশ রায়।

কাহিনী

শ্রেষ্ঠাংশে
 চন্দ্রাবতী দেবী 
 উত্তম কুমার
 সুচিত্রা সেন
 তরুণ কুমার
 পাহাড়ী সান্যাল
 বিকাশ রায়
 দিপ্তি রায়
 জহর গাঙ্গুলি
 ভানু বন্দ্যোপাধ্যায়

তথ্যসূত্র

বহিঃসংযোগ
 

১৯৫৭-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
ভিতোরিয়া স্পোর্টস ক্লাব

ভিতোরিয়া স্পোর্ট ক্লুবে (; এছাড়াও ভিতোরিয়া দে গিমারায়েস অথবা ভিতোরিয়া এসসি নামে পরিচিত) হচ্ছে গিমারায়েস ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯২২ সালের ২২শে সেপ্টেম্বর তারিখে প্রতিষ্ঠিত হয়েছে। ভিতোরিয়া এসসি তাদের সকল হোম ম্যাচ গিমারায়েসের এস্তাদিও ডি. আফোনসো হেনরিকেসে খেলে থাকে; যার ধারণক্ষমতা হচ্ছে ৩০,১৪৬। বর্তমানে এই ক্লাবের ম্যানেজারের দায়িত্ব পালন করছেন জোয়াও এনরিকেস এবং সভাপতির দায়িত্ব পালন করছেন মিগেল পিন্তো লিসবোয়া। ব্রাজিলীয় মধ্যমাঠের খেলোয়াড় আন্দ্রে আন্দ্রে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিতোরিয়া এসসি এপর্যন্ত ২টি শিরোপা জয়লাভ করেছে; যার মধ্যে ১টি তাসা দা পর্তুগাল এবং ১টি সুপারতাসা কান্দিদো দে অলিভেইরা শিরোপা রয়েছে।

অর্জন
তাসা দে পর্তুগাল
বিজয়ী (১): ২০১২–১৩
রানার-আপ (৬): ১৯৪১–৪২, ১৯৬২–৬৩, ১৯৭৫–৭৬, ১৯৮৭–৮৮, ২০১০–১১, ২০১৬–১৭

সুপারতাসা কান্দিদো দে অলিভেইরা
বিজয়ী (১): ১৯৮৮
রানার-আপ (৩): ২০১১, ২০১৩, ২০১৭

তথ্যসূত্র

বহিঃসংযোগ
  

ভিতোরিয়া স্পোর্টস ক্লাব
প্রিমেইরা লিগার ক্লাব
পর্তুগালের ফুটবল ক্লাব
১৯২২-এ পর্তুগালে প্রতিষ্ঠিত
১৯২২-এ প্রতিষ্ঠিত ফুটবল ক্লাব
রিও আভে ফুটবল ক্লাব

রিও আভে ফুতেবল ক্লুবে (, ; এছাড়াও রিও আভে এফসি অথবা শুধুমাত্র রিও আভে নামে পরিচিত) হচ্ছে ভিলা দো কোন্দে ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৩৯ সালে প্রতিষ্ঠিত হয়েছে। রিও আভে তাদের সকল হোম ম্যাচ ভিলা দো কোন্দের এস্তাদিও দোস আক্রোসে খেলে থাকে; যার ধারণক্ষমতা হচ্ছে ১২,৮১৫। বর্তমানে এই ক্লাবের ম্যানেজারের দায়িত্ব পালন করছেন মারিও সিলভা এবং সভাপতির দায়িত্ব পালন করছেন আন্তোনিও সিলভা কাম্পোস। পর্তুগিজ মধ্যমাঠের খেলোয়াড় তারান্তিনি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রিও আভে এপর্যন্ত ৪টি শিরোপা জয়লাভ করেছে; যার মধ্যে ২টি সেগুন্দা লিগা, ১টি সেগুন্দা দিভিসাও এবং ১টি তেরসেইরা দিভিসাও শিরোপা রয়েছে।

অর্জন
তাসা দে পর্তুগাল
 রানার-আপ (২): ১৯৮৩–৮৪, ২০১৩–১৪

তাসা দা লিগা
 রানার-আপ (১): ২০১৩–১৪

সুপারতাসা দে পর্তুগাল
 রানার-আপ (১): ২০১৪

সেগুন্দা লিগা
 বিজয়ী (২): ১৯৯৫–৯৬, ২০০২–০৩

 সেগুন্দা দিভিসাও
 বিজয়ী (১): ১৯৮৫–৮৬

তেরসেইরা দিভিসাও
 বিজয়ী (১): ১৯৭৬–৭৭

তথ্যসূত্র

বহিঃসংযোগ
  

রিও আভে ফুটবল ক্লাব
প্রিমেইরা লিগার ক্লাব
পর্তুগালের ফুটবল ক্লাব
১৯৩৯-এ পর্তুগালে প্রতিষ্ঠিত
১৯৩৯-এ প্রতিষ্ঠিত ফুটবল ক্লাব
লবণাক্ততার উচ্চনতি স্তর

লবণাক্ততার উচ্চনতি স্তর বা ইংরেজিতে "হ্যালোক্লাইন" (Halocline) হচ্ছে কোন একটি জলাশয়ে সৃষ্টি হওয়া এমন এক ধরনের 
রাসায়নিক উচ্চনতি স্তর (কেমোক্লাইন), যা শক্তিশালী উল্লম্ব লবণাক্ততা নতির মাধ্যমে সৃষ্টি হয়। অন্যভাষায় লবণাক্ততার উচ্চনতি স্তর হল সমুদ্রের জলস্তম্ভের একটি উল্লম্ব অঞ্চল, যেটিতে লবণাক্ততা গভীরতা বৃদ্ধির সাথে সাথে দ্রুত পরিবর্তিত হয়। এর উপরের সমুদ্রের পৃষ্ঠতলীয় জলস্তরটিতে সুষমভাবে লবণাক্ত জলের স্তর থাকে। যেহেতু লবণাক্ততা (তাপমাত্রার সাপেক্ষে) পানির ঘনত্বে প্রভাব ফেলে সেহেতু এটি সমুদ্রের পানির উলম্ব স্তরায়নে প্রভাব ফেলে। লবণাক্ততা এক কিগ্রা/মি৩ বৃদ্ধির জন্য সমুদ্রের পানির ঘনত্ব প্রায় ০.৭ কিগ্রা/মি৩ বৃদ্ধি পায়।সমুদ্রের পানিতে লবনাক্তার পরিমান বেশি থাকায় জলজ উদ্ভিদ ও সইবাল উদ্ভিদ  জম্মাতে পারেনা। সমুদ্রপৃষ্ঠের গড় ঘনত্ব ১.০২৫ গ্রাম/লিটার (৪ ডিগ্রি সেলসিয়াস তাপমাত্রায়)। সমুদ্রের জল স্বাদু পানি ও বিশুদ্ধ জলের চেয়ে ঘন, কারণ সমুদ্রের পানিতে নানান পদার্থ দ্রবীভূত থাকে। সমুদ্রের জলের যত লবণাক্ততা বাড়ে, এর হিমাঙ্ক তত কমে যায়।

তথ্যসূত্র

জলজ বাস্তুসংস্থান
প্রাকৃতিক সমুদ্রবিজ্ঞান
লবণাক্ত পানি
ফুটবল ক্লাব ফামালিকাউ

ফুতেবল ক্লুবে দে ফামালিকাউ (; এছাড়াও এফসি ফামালিকাউ অথবা শুধুমাত্র ফামালিকাউ নামে পরিচিত) হচ্ছে ভিলা নোভা দে ফামালিকাউ ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৩১ সালের ২১শে আগস্ট তারিখে প্রতিষ্ঠিত হয়েছে। এফসি ফামালিকাউ তাদের সকল হোম ম্যাচ ভিলা নোভা দে ফামালিকাউয়ের এস্তাদিও মুনিসিপাল ২২ দে জুনহোয় খেলে থাকে; যার ধারণক্ষমতা হচ্ছে ৫,৩০৭। বর্তমানে এই ক্লাবের ম্যানেজারের দায়িত্ব পালন করছেন জোয়াও পেদ্রো সুসা এবং সভাপতির দায়িত্ব পালন করছেন মিগেল রিবেইরো। ব্রাজিলীয় মধ্যমাঠের খেলোয়াড় গুস্তাভো আসুন্সাও এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি ফামালিকাউ এপর্যন্ত ২টি শিরোপা জয়লাভ করেছে; যার উভয়েই সেগুন্দা দিভিসাও শিরোপা।

অর্জন
সেগুন্দা দিভিসাও	
বিজয়ী (২): ১৯৭৭–৭৮, ১৯৮৭–৮৮

তথ্যসূত্র

বহিঃসংযোগ
  

ফুটবল ক্লাব ফামালিকাউ
প্রিমেইরা লিগার ক্লাব
পর্তুগালের ফুটবল ক্লাব
১৯৩১-এ পর্তুগালে প্রতিষ্ঠিত
১৯৩১-এ প্রতিষ্ঠিত ফুটবল ক্লাব
স্পোর্টিং ক্লাব ব্রাগা

স্পোর্টিং ক্লাব ব্রাগা (, ; এছাড়াও স্পোর্তিং ক্লুবে দে ব্রাগা অথবা এসসি ব্রাগা নামে পরিচিত) হচ্ছে ব্রাগা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯২১ সালের ১৯শে জানুয়ারি তারিখে প্রতিষ্ঠিত হয়েছে। এসসি ব্রাগা তাদের সকল হোম ম্যাচ ব্রাগার এস্তাদিও মুনিসিপাল দে ব্রাগায় খেলে থাকে; যার ধারণক্ষমতা হচ্ছে ৩০,২৮৬। বর্তমানে এই ক্লাবের ম্যানেজারের দায়িত্ব পালন করছেন কার্লোস কারভালিয়াল এবং সভাপতির দায়িত্ব পালন করছেন আন্তোনিও সালভাদোর। ব্রাজিলীয় মধ্যমাঠের খেলোয়াড় ফ্রানসের্জিও বারবোসা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসসি ব্রাগা এপর্যন্ত ৬টি শিরোপা জয়লাভ করেছে; যার মধ্যে ২টি তাসা দা পর্তুগাল, ২টি তাসা দা লিগা এবং ২টি সেগুন্দা দিভিসাও শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে উয়েফা ইন্টারটোটো কাপ।

অর্জন

ঘরোয়া
প্রিমেইরা লিগা
রানার-আপ (১): ২০০৯–১০

তাসা দে পর্তুগাল
 বিজয়ী (২): ১৯৬৫–৬৬, ২০১৫–১৬
রানার-আপ (৪): ১৯৭৬–৭৭, ১৯৮১–৮২, ১৯৯৭–৯৮, ২০১৪–১৫

তাসা দা লিগা
বিজয়ী (২): ২০১২–১৩, ২০১৯–২০
রানার-আপ (১): ২০১৬–১৭

সুপারতাসা কান্দিদো দে অলিভেইরা
রানার-আপ (৩): ১৯৮২, ১৯৯৮, ২০১৬

সেগুন্দা দিভিসাও
 বিজয়ী (২): ১৯৪৬–৪৭, ১৯৬৩–৬৪

ইউরোপীয়
উয়েফা ইন্টারটোটো কাপ
 বিজয়ী (১): ২০০৮ 

উয়েফা ইউরোপা লীগ
রানার-আপ (১): ২০১০–১১

তথ্যসূত্র

বহিঃসংযোগ 

  

স্পোর্টিং ক্লাব ব্রাগা
প্রিমেইরা লিগার ক্লাব
পর্তুগালের ফুটবল ক্লাব
১৯২১-এ পর্তুগালে প্রতিষ্ঠিত
১৯২১-এ প্রতিষ্ঠিত ফুটবল ক্লাব
ফারু

ফারু (; আ-ধ্ব-ব: [faɾu] ) দক্ষিণ-পশ্চিম ইউরোপের রাষ্ট্র পর্তুগালের দক্ষিণভাগের আলগার্ভ অঞ্চলের দক্ষিণতম প্রান্তে অবস্থিত ফারু জেলার প্রধান পৌরসভা ও নগরী। এটি আটলান্টিক মহাসাগরের তীরে সান্তা মারিয়া অন্তরীপের কাছে অবস্থিত। ২০১১ খ্রিস্টবাদে এখানে প্রায় ১,১৮,০০০ অধিবাসীর বাস ছিল। এটি আলগার্ভ অঞ্চলের বৃহত্তম এবং দক্ষিণ পর্তুগালের অন্যতম বৃহৎ নগরী। ফারু পৌরসভার আয়তন প্রায়  ২০২.৫৭ বর্গকিলোমিটার।
 
ভূমধ্যসাগরের নাবিক জাতি ফিনিসীয়রা খ্রিস্টপূর্ব ৪র্থ শতকে এখানে একটি বসতি স্থাপন করেছিল। খ্রিস্টীয় ২য় থেকে ৮ম শতক পর্যন্ত এখানে পর্যায়ক্রমে রোমান, বাইজেন্টীয় ও ভিসিগথীয় শাসন ছিল। এসময় এখানে একটি বিশপের ধর্মাঞ্চল ছিল। নগরদ্বারের বুরূজগুলি বাইজেন্টীয় শাসনামলের প্রতিনিধিত্ব করছে। সেসময় এর নাম ছিল ওসসোনোভা। এরপর উত্তর আফ্রিকা থেকে আগত আরব-বংশোদ্ভূত মুসলমান মুর জাতির লোকেরা ৮ম শতকের শুরু (৭১৩ খ্রিস্টাব্দ) থেকে ১২৪৯ খ্রিস্টাব্দ পর্যন্ত শহরটি নিয়ন্ত্রণে রেখেছিল। ঐ বছর পর্তুগালের রাজা ৩য় আফোনসো শহরটি পুনর্বিজয় করেন। এটি ছিল পর্তুগালে মুরদের সর্বশেষ ঘাঁটি। ১৫৯৬ সালে ইংরেজরা শহরটিতে লুটতরাজ চালায়। ফারুর প্রাক্তন বিশপের বাসভবনের গ্রন্থাগারটি এসেক্সের ২য় আর্ল রবার্ট ডেভেরো লুট করেন এবং এই লুট করা পুস্তকগুলি বর্তমানে অক্সফোর্ড বিশ্ববিদ্যালয়ের বোডলেয়ান গ্রন্থাগারের কেন্দ্রীয় অংশটি গঠন করেছে। ১৭২২ ও ১৭৫৫ সালের ভূমিকম্পে শহরটি প্রায় সম্পূর্ণ ধ্বংস হয়ে যায়। এখন পর্যন্ত টিকে থাকা ভবনগুলির মধ্যে ১৮শ শতকে পুনরুদ্ধারকৃত রেনেসাঁস মহাগির্জা; ১৫১৩ সালে নির্মিত নসসা সিনিয়োরা দা আনুনসিয়াসাঁউ নামের খ্রিস্টান সন্ন্যাসীদের মঠটি (Nossa Senhora da Anunciação) এখনও ধ্বংসপ্রাপ্ত অবস্থায় পড়ে আছে। 
 
কৃষিকাজ ফারুর মূল অর্থনৈতিক কর্মকাণ্ড। এখান থেকে মাছ, দ্রাক্ষাসুরা, সুমাক (ট্যানিংয়ের জন্য) ও ফল রপ্তানি করা হয়। এখানে ১৪৮৯ সাল থেকে একটি প্রকাশনা শিল্প বিদ্যমান। সেসময় ইহুদী প্রকাশকেরা লিসবন ও ফারু থেকে পর্তুগালের ইতিহাসের সবচেয়ে পুরাতন ইনকুনাবুলাগুলি (১৬শ শতকের আগে মুদ্রিত পুস্তক) হিব্রু ভাষায় মুদ্রণ করতেন। অস্ট্রেলিয়া থেকে আমদানিকৃত ইউক্যালিপটাস বৃক্ষগুলি কাগজের শিল্পে ব্যবহৃত হয়। ১৯৭০-এর দশকে পর্তুগালের সরকার ফারু নগরীর নিকটবর্তী একটি অঞ্চলকে পরিবেশ ও ঐতিহ্যবাহী স্থাপত্যকলার সংরক্ষণের স্বার্থে একটি সংরক্ষিত অঞ্চল ঘোষণা করে।

ফারু নগরীটি ঐতিহাসিক আলগার্ভ অঞ্চলের মধ্যে পড়েছে। মৃদু জলবায়ু, উৎকৃষ্টমানের সমুদ্রসৈকত ও মুর স্থাপত্যশৈলীর শহরগুলির জন্য এই অঞ্চলটি পর্যটকদের কাছে জনপ্রিয়। বিখ্যাত নৌ-অভিযাত্রী  ইঁফাত দোঁ এঁরিক (Infante Dom Henrique) ফারু নগরীকেই ১৫শ শতকে তার সমুদ্র-অভিযাত্রাগুলির ঘাঁটি বানিয়েছিলেন।

তথ্যসূত্র

পর্তুগালের শহর
স্পোর্টিং সিপি

স্পোর্টিং ক্লাব পর্তুগাল (, ; এছাড়াও স্পোর্তিং ক্লুবে দে পর্তুগাল অথবা শুধুমাত্র স্পোর্টিং সিপি নামে পরিচিত) হচ্ছে লিসবন ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯০৬ সালের ১লা জুলাই তারিখে প্রতিষ্ঠিত হয়েছে। স্পোর্টিং সিপি তাদের সকল হোম ম্যাচ লিসবনের এস্তাদিও জোসে আলভালাদে-এ খেলে থাকে; যার ধারণক্ষমতা হচ্ছে ৫০,০৯৫। বর্তমানে এই ক্লাবের ম্যানেজারের দায়িত্ব পালন করছেন রুবেন আমোরিম এবং সভাপতির দায়িত্ব পালন করছেন ফ্রেদেরিকো ভারান্দাস। উরুগুয়েয়ীয় রক্ষণভাগের খেলোয়াড় সেবাস্তিয়ান কোয়াতেস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, স্পোর্টিং সিপি এপর্যন্ত ৪৯টি শিরোপা জয়লাভ করেছে; যার মধ্যে ১৮টি প্রিমেইরা লিগা, ১৭টি তাসা দা পর্তুগাল, ২টি তাসা দা লিগা, ৮টি সুপারতাসা কান্দিদো দে অলিভেইরা এবং ৪টি কাম্পেওনাতো দে পর্তুগাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ইউরোপিয়ান কাপ উইনার্স কাপ।

অর্জন

ঘরোয়া
 প্রিমেইরা লিগা
 বিজয়ী (১৮): ১৯৪০–৪১, ১৯৪৩–৪৪, ১৯৪৬–৪৭, ১৯৪৭–৪৮, ১৯৪৮–৪৯, ১৯৫০–৫১, ১৯৫১–৫২, ১৯৫২–৫৩, ১৯৫৩–৫৪, ১৯৫৭–৫৮, ১৯৬১–৬২, ১৯৬৫–৬৬, ১৯৬৯–৭০, ১৯৭৩–৭৪, ১৯৭৯–৮০, ১৯৮১–৮২, ১৯৯৯–২০০০, ২০০১–০২
 তাসা দে পর্তুগাল
 বিজয়ী (১৭): ১৯৪০–৪১, ১৯৪৪–৪৫, ১৯৪৫–৪৬, ১৯৪৭–৪৮, ১৯৫৩–৫৪, ১৯৬২–৬৩, ১৯৭০–৭১, ১৯৭২–৭৩, ১৯৭৩–৭৪, ১৯৭৭–৭৮, ১৯৮১–৮২, ১৯৯৪–৯৫, ২০০১–০২, ২০০৬–০৭, ২০০৭–০৮, ২০১৪–১৫, ২০১৮–১৯
 তাসা দা লিগা
 বিজয়ী (২): ২০১৭–১৮, ২০১৮–১৯
 সুপারতাসা কান্দিদো দে অলিভেইরা
 বিজয়ী (৮): ১৯৮২, ১৯৮৭, ১৯৯৫, ২০০০, ২০০২, ২০০৭, ২০০৮, ২০১৫
 কাম্পেওনাতো দে পর্তুগাল
 বিজয়ী (৪): ১৯২২–২৩, ১৯৩৩–৩৪, ১৯৩৫–৩৬, ১৯৩৭–৩৮

ইউরোপীয়
 ইউরোপিয়ান কাপ উইনার্স কাপ
 বিজয়ী (১): ১৯৬৩–৬৪

তথ্যসূত্র

বহিঃসংযোগ 

  
 উয়েফা.কমে স্পোর্টিং সিপি 

স্পোর্টিং সিপি
প্রিমেইরা লিগার ক্লাব
পর্তুগালের ফুটবল ক্লাব
১৯০৬-এ পর্তুগালে প্রতিষ্ঠিত
১৯০৬-এ প্রতিষ্ঠিত ফুটবল ক্লাব
১৯০৬-এ প্রতিষ্ঠিত ক্রীড়া ক্লাব
অনির্বাসিত ফুটবল ক্লাব
জিল দ্যলোজ

জিল দ্যলোজ (; ১৮ জানুয়ারি ১৯২৫ – ৪ নভেম্বর ১৯৯৫) ছিলেন একজন ফরাসি দার্শনিক যিনি ১৯৫০-এর দশকের গোড়া থেকে ১৯৯৫ সাল পর্যন্ত তাঁর মৃত্যু অবধি দর্শন, সাহিত্য, চলচ্চিত্র ও চারুকলা নিয়ে লেখালিখি করেছেন। তাঁর সর্বাধিক জনপ্রিয় রচনাগুলো হল মনঃসমীক্ষক ফেলিক্স গোয়াতারির সঙ্গে যৌথভাবে লিখিত দুই খণ্ড সংবলিত কাপিতালিস্ম এ শিজোফ্রেনি: লাঁতি অ্যদিপ্যুস (১৯৭২) এবং মিল প্লাতো (১৯৮০)। অনেক পণ্ডিতের মতে তাঁর আধিবিদ্যক গ্রন্থ দিফেরঁস এ রেপেতিসিয়ঁ (১৯৬৮) তাঁর শ্রেষ্ঠ কাজ। তাঁর রচনাসম্ভারের একটি গুরুত্বপূর্ণ অংশই অন্যান্য দার্শনিকদের পাঠে নিয়োজিত, যেমন: স্টোয়িকগণ, লিবনিজ, হিউম, কান্ট, নিৎশে, বের্গসন এবং বিশেষত স্পিনোজা। বার্নার্ড উইলিয়ামস প্রদত্ত শ্রেষ্ঠ চিন্তকের মানদণ্ড উল্লেখ করে এ. ডব্লিউ. মুরে দ্যলোজকে “সর্বশ্রেষ্ঠ দার্শনিকদের” মধ্যে স্থান দিয়েছেন। যদিও দ্যলোজ নিজেকে একবার “খাঁটি আধিবিদ্যক” হিসেবে চিহ্নিত করেছিলেন, তাঁর রচনা দর্শন, শিল্প, সাহিত্যতত্ত্বসহ মানবিক শাখার বিভিন্ন বিষয়ের পাশাপাশি উত্তর-কাঠামোবাদ ও উত্তর-আধুনিকতাবাদের মতো আন্দোলনকে প্রভাবিত করেছে।

তথ্যসূত্র

১৯২৫-এ জন্ম
প্যারিস বিশ্ববিদ্যালয়ের প্রাক্তন শিক্ষার্থী
২০শ শতাব্দীর দার্শনিক
ফরাসি নাস্তিক
নাস্তিক দার্শনিক
প্যারিসের লেখক
বিজ্ঞানের দার্শনিক
সমসাময়িক দার্শনিক
মহাদেশীয় দার্শনিক
রাজনৈতিক দার্শনিক
চলচ্চিত্র তাত্ত্বিক
বস্তুবাদী
২০শ শতাব্দীর নাস্তিক
সংস্কৃতির দার্শনিক
শিক্ষার দার্শনিক
সামাজিক দার্শনিক
মনোরোগ বিজ্ঞানের ইতিহাস
অর্থশাস্ত্রের দার্শনিক
সামাজিক সমালোচক
ইতিহাসের দার্শনিক
সাংস্কৃতিক সমালোচক
দর্শনের ইতিহাস
সামাজিক ভাষ্যকার
লিসে কার্নোর প্রাক্তন শিক্ষার্থী
১৯৯৫-এ আত্মহত্যা
১৯৯৫-এ মৃত্যু
২০শ শতাব্দীর ফরাসি ইতিহাসবিদ
২০শ শতাব্দীর ফরাসি দার্শনিক
দর্শনের ফরাসি ইতিহাসবিদ
সাহিত্যের দার্শনিক
প্রেমের দার্শনিক
যাজকাবাস

যাজকাবাস বা পাদ্রীদের বাড়ি হল এক বা একাধিক যাজক বা ধর্মের মন্ত্রীদের বাসস্থান বা প্রাক্তন আবাস। এই ধরনের বাসস্থানগুলি পার্সোনেজ, মনস এবং রেক্টরি সহ বিভিন্ন নামে পরিচিত।

বিবরণ 
যাজকাবাস হল সাধারণত একটি গির্জার মালিকানাধীন আবাসালয়। যারা গির্জার রক্ষণাবেক্ষণ করে এবং পাদ্রীবর্গের আবাস হিসাবে এটি ব্যবহৃত হয়। তুলনামূলকভাবে নিয়মিত বিরতিতে এক গির্জা থেকে অন্য গির্জার কাছে পাদ্রিদের স্থানান্তরিত করার প্রবণতার কারণে এই অনুশীলনটি বহু সংখ্যায় বিদ্যমান। যাজকাবাসগুলো প্রায়শই স্থানীয় গির্জার প্রশাসনিক কার্যালয়ের পাশাপাশি একটি আবাস হিসাবে কাজ করে। এগুলি সাধারণত তাদের দখলকারী চার্চের পাশে অবস্থিত হয়।
অনেক দেশেই পাদ্রিদের বাড়িগুলিকে প্রায়শই মহিমান্বিত ধরা হয়। তবে যাজকাবাসগুলো বর্তমানে গির্জা কর্তৃক বিক্রি হয়ে যাচ্ছে। এর সাথে আরও যাজকবাসের সম্পত্তিগুলিও বিক্রয় বা বিনিময় করা হয়েছে।

দরদালান

আরও দেখুন 

 গির্জা

তথ্যসূত্র

আরও পড়ুন 

 অ্যালুন-জোনস, দেবোরাহ (2013) সাহিত্য রেক্টরির রাই রোম্যান্স। লন্ডন: টেমস এবং হাডসন

বহিঃসংযোগ 

 

খ্রিস্টান স্থাপত্য
খ্রিস্টান ভবন ও স্থাপনা
সোনালি (রং)

সোনালি () হচ্ছে হলদে-কমলা জাতীয় একটি রং, যা স্বর্ণের রঙের অনুরূপ। অবশ্য ওয়েব রঙের ক্ষেত্রে সোনালি রং আর স্বর্ণ ধাতুর রং পুরোপুরি এক নয়। স্বর্ণের প্রকৃত রং সেখানে ধাতব সোনালি () দ্বারা নির্দেশ করা হয়। তবে, ব্যবহারিক ক্ষেত্রে সোনালি বলতে অধিকাংশ সময় ধাতব সোনালিকেই বুঝানো হয়।

ধাতব সোনালি 

ডানে প্রদর্শিত রঙটিই হল ধাতব সোনালি বা মেটালিক গোল্ড, যা ব্যবহারিক ক্ষেত্রে সোনালি হিসেবে পরিচিত। রঙের নমুনাটি সংগৃহীত হয়েছে আইএসসিসি-এনবিএস ডিকশনারি অব কালার নেইমস (১৯৫৫) নামক একটি রঙের অভিধান থেকে, যা ডাকটিকিট সংগ্রাহকগণ ডাকটিকিটের রং যাচাই করতে ব্যবহার করে থাকে।

ইংরেজি ভাষায় রঙের নাম হিসেবে "গোল্ডেন" শব্দটি ব্যবহারের প্রাচীনতম নিদর্শনটি ১৩০০ সালের যেখানে সোনার রঙকে নির্দেশ করা হয়েছিল। আর ১৪২৩ সালের একটি নিদর্শনে সোনালি চুল বোঝাতে উক্ত শব্দটির প্রয়োগ দেখা যায়।

প্রকৃতিতে সোনালি রং 
প্রোটিস্ট
 সোনালি শৈবাল (chrysophytes)

 উদ্ভিদ
 সোনালি বাঁশ (Phyllostachys aurea) বাঁশের একটি প্রজাতি
 সোনালি পপি (Eschscholzia californica) এবং  সোনালি রঙের ফুল
  আলুর একটি জাত যার ভেতরের অংশ সোনালি

 প্রাণি
  (Hapalemur aureus) এক প্রজাতির লেমুর যা মাদাগাস্কারে পাওয়া যায় 
 সোনালি ঈগল উত্তর গোলার্ধের একটি শিকারী পাখি
 গোল্ডফিশ এক প্রজাতির মাছ যা বর্তমানে অ্যাকুরিয়ামে পালনেরজন্য বেশ জনপ্রিয় 
  এক জাতের পোষা কুকুর
  কোস্টারিকায় উপলব্ধ এক ধরনের ব্যাঙ

সোনালি রঙের রাসায়নিক 
স্বর্ণ ছাড়াও আরও বেশ কিছু রাসায়নিক পদার্থ সোনালি রং প্রদর্শন করে। যেমন:
 টাইটানিয়াম নাইট্রাইড
 জিরকোনিয়াম নাইট্রাইড
 কিছু কিছু পিতল; বিশেষত যেগুলোতে তামার পরিমাণ বেশি (৬৫% +)

আরও দেখুন 
 ক্রিম রং
 রূপালি (রং)

তথ্যসূত্র

বহিঃসংযোগ  
 

রং (নির্দিষ্ট বর্ণ)
কমলার বর্ণচ্ছটা
স্বর্ণ
ওরিয়েন্টাল ফ্রিল

ওরিএন্টাল ফ্রিল হল অভিনব কবুতর-এর একটি জাত যা বহু বছর ধরে নির্বাচিত প্রজননের মাধ্যমে বিকাশ লাভ করেছে। এ কবুতর বর্তমান সময়ে বাংলাদেশেও বেশ জনপ্রিয়। এর পালন শখের বসে করা শুরু হলেও এখন বাণিজ্যিকভাবে পালন করা হচ্ছে।রং এর ভিত্তিতে এদের বিভিন্ন ভাগে ভাগ করা হয়েছে। তবে ব্লোনডিনেট (Blondinette) ও স্যেটিনেট (Sattinette) হলো সবচেয়ে পরিচিত।

চিত্রশালা

উৎপত্তি 
এই কবুতরের উৎপত্তি ঘটেছে তুরস্কে। ১৬০০শতকে তুরস্কে উসমানীয় সুলতানদের বিশেষ আদেশে এর প্রজনন করা হয়েছে। মানিসা প্রাসাদে এর প্রজনন করা হয়েছিল।সে যুগে এর বিশেষ গুরুত্ব ছিল। আউল কবুতরের পরিবার থেকে এর উৎপত্তি ঘটেছে। বহু বছর ধরে নির্বাচনী প্রজননের মাধ্যমে এ প্রজাতিকে বিকশিত করা হয়েছে।

বিস্তার 

১৮৬৪ সালে এইচ পি ক্যরিডিয়া এ প্রজাতিকে ইজমির থেকে যুুুুক্তরাষ্ট্রে নিয়ে যান।১৮৭৯ সালে ন্যাশনাল কলম্বিয়ান সোসাইটিতে প্রদর্শন করা হয়। এর মাধ্যমে জনসাধারণের সাথে ওরিএন্টাল ফ্রিল এর পরিচয় ঘটানো হয়। বর্তমানে সারা বিশ্ব বেশ জনপ্রিয় এ প্রজাতির কবুতর।

পরিচিতি 

তুরস্কে এ কবুতর হুনকারি নামে পরিচিত। হুনকারি অর্থ দাঁড়ায় "সুলতানদের পাখি"। তবে এর আরও বেশ কিছু নাম আছে। যেমনঃ" ওল্ড ফ্যাশন ওরিএন্টাল ফ্রিল,ক্লাসিক ওরিএন্টাল ফ্রিল। তুরস্কে হুনকারি তবে সারা বিশ্বে ওরিএন্টাল ফ্রিল নামেই সবচেয়ে বেশি পরিচিত।

গঠন 

এ কবুতরের ঠোঁট এদের আকর্ষণীয় করে তুলেছ। ঠোঁটের রং হালকা গোলাপি। যদিও ঠোঁট ছোট,অপুষ্ট । বুকে ও মাথায় সুন্দর ঝুঁটি রয়েছে। উচ্চতা প্রায় ৩৩ সে.মি.। পূর্ণবয়স্ক শরীরের ওজন ৩১০-৩৪০ গ্রাম পর্যন্ত হয়। পায়ে মাফস আছ। এদের পালকের সাদা দাগ গুলোকে বলা হয়"দা সীল অফ সুলতান "অর্থাৎ সুলতানের সীলমোহর।লেজ সংক্ষিপ্ত থেকে দীর্ঘ, বন্ধ এবং অনুভূমিক।পাঞ্জা মাঝারি দৈর্ঘ্যের।স্তন বড় এবং গোলাকার।চোখ বড়, উজ্জ্বল, বৃত্তাকার এবং পূর্ণ,তবে আইরিস অন্ধকার।

বিশেষ উল্লেখ্য 

এ কবুতর পোষ্য হিসেবে ইতোমধ্যে জনপ্রিয়তা লাভ করেছে। ভালো উড়তেও পারে এ কবুতর। এর রঙেও বৈচিত্র্য রয়েছে।
নিজের অঞ্চল থেকে এ প্রজাতির কবুতর সারা বিশ্বে ছড়িয়েছে। তার সাথে হয়ে উঠেছে জনপ্রিয়।প্রদর্শনীর জন্য উপযুক্ত।

তথ্যসূত্র 

কবুতরের জাত
ভাল্টার বেনিয়ামিন

ভাল্টার বেনিয়ামিন (, আ-ধ্ব-ব: ˈvaltɐ ˈbɛnjamiːn); ১৫ জুলাই ১৮৯২ – ২৬ সেপ্টেম্বর ১৯৪০)  ছিলেন একজন জার্মান ইহুদি দার্শনিক, সাংস্কৃতিক সমালোচক ও প্রাবন্ধিক। জার্মান ভাবাদর্শ, রোমান্টিকতাবাদ, পশ্চিমা মার্ক্সবাদ ও ইহুদি অতীন্দ্রিয়বাদের উপাদানসমূহের সমন্বয়ক এক সারগ্রাহী চিন্তক বেনিয়ামিন নন্দনতত্ত্ব, সাহিত্য সমালোচনা এবং ঐতিহাসিক বস্তুবাদে স্থায়ী ও প্রভাবশালী অবদান রেখে গিয়েছেন। তিনি ফ্র্যাঙ্কফুর্ট স্কুলের সাথে যুক্ত ছিলেন এবং নাট্যকার বের্টোল্ট ব্রেশ্‌ট ও কাব্বালা পণ্ডিত গেরশম স্কোলেমের মতো চিন্তকদের সঙ্গে গঠনমূলক বন্ধুত্ব বজায় রেখেছিলেন। তিনি জার্মান রাজনীতিতাত্ত্বিক ও দার্শনিক হান্না আরেন্টের আত্মীয় ছিলেন যিনি বেনিয়ামিনের চাচাতো ভাই গুন্টার অ্যান্ডার্সের সঙ্গে বৈবাহিক সম্পর্কে আবদ্ধ ছিলেন।

তথ্যসূত্র 

২০শ শতাব্দীর প্রাবন্ধিক
বার্লিনের লেখক
১৮৯২-এ জন্ম
১৯৪০-এ মৃত্যু
১৯৪০-এ আত্মহত্যা
২০শ শতাব্দীর অনুবাদক
স্পেনে জার্মান প্রবাসী
হামবোল্ড বিশ্ববিদ্যালয়ের প্রাক্তন শিক্ষার্থী
ইহুদি দার্শনিক
ইহুদি সমাজতান্ত্রিক
মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
সংস্কৃতির দার্শনিক
ইতিহাসের দার্শনিক
ভাষার দার্শনিক
সাহিত্যের দার্শনিক
প্রযুক্তির দার্শনিক
আর্থার বারেট

আর্থার জর্জ বারেট (; জন্ম: ৪ এপ্রিল, ১৯৪৪ - মৃত্যু: ৬ মার্চ, ২০১৮) কিংস্টন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আর্থার বারেট।

প্রথম-শ্রেণীর ক্রিকেট 
১৯৬৬-৬৭ মৌসুম থেকে ১৯৮০-৮১ মৌসুম পর্যন্ত আর্থার বারেটের প্রথম-শ্রেণীর খেলোয়াড়ী জীবন চলমান ছিল। বেশ ভালোমানের লেগ স্পিনার হিসেবে আর্থার বারেটের পরিচিতি ছিল। তবে, দলে পেস আক্রমণের নবজোয়ারে তার খেলার সুযোগ বেশ কমে আসে। তার বোলিংয়ে বেশ নিখুঁতভাব লক্ষ্য করা যায়। কিন্তু, বলকে তিনি তেমন বাঁক খাওয়াতে পারতেন না।

লেগ স্পিনার আর্থার বারেট ১৯৬৬-৬৭ মৌসুম থেকে ১৯৭৫-৭৬ মৌসুম পর্যন্ত জ্যামাইকার পক্ষে খেলেন। এরপর অবশ্য ১৯৮০-৮১ মৌসুমে আরও এক মৌসুম খেলেছিলেন তিনি। ১৯৭০ সালে জ্যামাইকার সদস্যরূপে ইংল্যান্ড গমন করেন।

নিচেরসারির কার্যকরী ব্যাটসম্যান ছিলেন আর্থার বারেট। তবে, প্রথম-শ্রেণীর ক্রিকেটে কেবলমাত্র একবারই পঞ্চাশোর্ধ্ব রানের সন্ধান পেয়েছিলেন। ১৯৬৯-৭০ মৌসুমে কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে জ্যামাইকার সদস্যরূপে ১০২ রানের অপরাজিত ইনিংস খেলেন। এরপর, বল হাতে নিয়ে ৫/৩৯ ও ৫/৪৩ বোলিং পরিসংখ্যান গড়েন। এর কয়েক সপ্তাহ পূর্বে প্রথম-শ্রেণীর ক্রিকেটে তিনি তার সেরা বোলিং পরিসংখ্যান গড়েন। ইন্টারন্যাশনাল ক্যাভেলিয়ার্সের বিপক্ষে ৭/৯০ লাভ করেন আর্থার বারেট। ১৯৭৩-৭৪ মৌসুমে খেলায় সেরা বোলিং করেছিলেন। এবারও জ্যামাইকা দলের প্রতিপক্ষ ছিল কম্বাইন্ড লিওয়ার্ড ও উইন্ডওয়ার্ড আইল্যান্ডস দল। ৫/২৩ ও ৬/৮৭ লাভ করেন। তন্মধ্যে, বিখ্যাত ক্রিকেটার ভিভ রিচার্ডস দুইবার তার শিকারে পরিণত হয়েছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন আর্থার বারেট। ১৮ ফেব্রুয়ারি, ১৯৭১ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৭৫ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।

১৯৭৪-৭৫ মৌসুমে ওয়েস্ট ইন্ডিজ দলের সদস্যরূপে ভারত, পাকিস্তান ও শ্রীলঙ্কা গমন করেন। অংশগ্রহণকৃত ছয় টেস্টে ১৩ উইকেট লাভ করেন। কিন্তু, এর জন্যে তাকে অবশ্য বেশ রান খরচ করতে হয়েছিল।

৬ মার্চ, ২০১৮ তারিখে ৭৩ বছর বয়সে আর্থার বারেটের দেহাবসান ঘটে।

তথ্যসূত্র

আরও দেখুন 
 মাইক ফিন্ডলে
 আইভর মেনডঙ্কা
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৪৪-এ জন্ম
২০১৮-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
কিংস্টনের ক্রীড়াবিদ
জামাইকার ক্রিকেটার
জ্যামাইকান ক্রিকেটার
ফাযায়েলে সাদাকাত

ফাযায়েলে সাদকাত () একটি ইসলামি ধর্মীয় পাঠ, এটি ভারতীয় ইসলামি পণ্ডিত মুহাম্মদ যাকারিয়া কান্ধলভীর রচিত বিভিন্ন বইয়ের নির্বাচিত অধ্যায়গুলির সংকলন।

পাঠ্যটিতে কুরআনের নির্বাচিত আয়াত, হাদীসসমূহ, তার উপর ভাষ্য এবং অন্যান্য উপাদান রয়েছে। বইটি একই লেখকের লেখা আগের বিভিন্ন বইয়ের সংকলন। এটি ইংরেজি, আরবী, ফার্সি, বাংলা এবং আরও অনেক ভাষায় অনুবাদ করা হয়েছে। প্রথমদিকে এটি পাকিস্তান, ভারত, বাংলাদেশ এবং মার্কিন যুক্তরাষ্ট্র বা যুক্তরাজ্যে দক্ষিণ এশীয় অভিবাসীদের মধ্যে জনপ্রিয় ছিল তবে এখন জনপ্রিয়তা সাম্প্রতিক বছরগুলিতে পুরো ইউরোপ, এশিয়া প্যাসিফিক, আফ্রিকা এবং লাতিন আমেরিকার দেশগুলিতে বেড়ে ওঠে। এটি তাবলীগী জামায়াত তালিমের (শিক্ষাদানের) উদ্দেশ্যেও ব্যবহার করে।

আরও দেখুন 
 ফাযায়েলে আমল

তথ্যসূত্র

বহিঃসংযোগ 
 সম্পূর্ণ লিখা

সুন্নি সাহিত্য
দেওবন্দি সাহিত্য
ইসলাম বিষয়ক বই
জাকারিয়া কান্ধলভির বই
তাবলিগ জামাতের বই